# 05003 Възможност за работа в нестопанския сектор

**Клас: 5ти**

***Учениците ще описват възможности за професионално развитие в нестопанския сектор.***

**Продължителност:** Две занятия по 45 минути

**Цели:**

*Учениците ще:*

* затвърждават и развиват познанията върху дейността и мисията на стопанските и нестопанските организации;
* разграничават местните стопански организации, както и такива с нестопанска цел.

**Материали:**

* снимки или други изображения на местни стопански предприятия, изрязани от периодични издания (публикации от местен вестник е една възможност)
* Оценка на модула: Какво знаете за благотворителността? (Приложение № 1)

**Инструкции:**

***Урок № 1***

***Насочващи дейности:***

1. Кажете на учениците да дефинират „**печалба**“ .
2. Един или два дни преди урока, показвайте изображения/снимки на местни предприятия, малък бизнес, предприемачески инициативи, организации и т.н. Покажете част от снимките под заглавието „***със стопанска цел***“ и няколко - под заглавието „***с нестопанска цел***“. Преди урока, напомнете на учениците да се вгледат внимателно в снимките и да започнат да мислят за това по какво бизнесите/инициативите си приличат или се различават.
3. Помолете класа да коментира като група какво е общото и различното в изображенията. Предизвикайте коментари, отнасящи се до целта на всяко от предприятията/организациите и какво се случва с парите, придобити от различните дейности.
4. Учениците трябва да направят диаграма на Вен. Единият кръг да бъде обозначен „Дейности със ***стопанска цел***", а другият – „Дейност с ***нестопанска цел"***. Учениците трябва да имат поне по две позиции във всяка категория и най-малко две позиции в средата, в която кръговете се припокриват (характеристики, които са едни и същи за организациите със „*стопанска*“ и с „*нестопанска*“ цел). Примери за отговори в категорията със „стопанска“ цел могат да включват: целта е да се печелят пари; парите се използват, за да се спечелят още пари; агресивна реклама; и т.н. В категорията с „нестопанска“ цел, отговорите могат да бъдат: парите се използват, за да се помага на хората; не толкова агресивна реклама; използват набиране на средства; и др. В категорията „Общи характеристики“, отговорите могат да бъдат: и в двете категории организациите печелят пари; парите се използват за заплати на персонала и закупуване на материали; и двата вида имат свое предназначение; и така нататък.

Пример за диаграмата:

Дейност със

стопанска цел

Дейност с нестопанска цел

***Урок № 2***

Проведете „*Панаир на възможностите за кариера*“ в нестопанския сектор. Осигурете практици, всеки от които представлява местна нестопанска организация. Разделете класа на три или четири по-малки групи (в зависимост от броя на лекторите). Всяка група ще започне с различен лектор. Графикът във времето ще трябва да бъде стриктно спазван. Форматът е, както следва:

* + Всеки лектор може да разкаже за своята организация в продължение на десет минути.
  + Следват пет минути за въпроси от учениците. През това време, можете да помолите учениците да си водят бележки на хартия. (Това е препоръчително, но не е задължително, в зависимост от уменията на съответната група.)
  + След петнадесет минути групите се завъртат, докато всички лектори бъдат изслушани от всяка една от групите.

**Приложение № 1**

**Оценка на модула: Какво знаете за филантропията?**

**Указания**: Напишете името си най-горе на листа. Попълнете отговора към всеки въпрос. Опитайте се максимално да дадете пълен отговор на всеки въпрос.

* 1. Какво е филантропията/благотворителността?
  2. Какво е филантроп/дарител?
  3. Кои са трите начина, по който някой на Вашата възраст може да се занимава с дарителство?

А.

Б.

В.

* 1. Кои са 2 от отличителните черти на доброволеца?

А.

Б.

5. В какъв доброволен труд можете да участвате?

6. Една компания, която се занимава с корпоративно дарителство е .....

7. Приходите, реализирани от компанията, се използват за.....

8. Ако организацията е с „нестопанска цел“, това означава, че приходите, реализирани от нея, се използват за.............................

9. Ако можете да изберете кариера за Вас самия в момента, какво бихте избрали да правите?

Защо?

Примери на възможни отговори:

* 1. **Благотворителността** е да дариш време, умения или средства, за да помогнеш на другите (за общото благо).
  2. **Дарител** е човек, който дарява време, пари, труд или опит и за другите, който се занимава с филантропия.
  3. Отговорите ще се различават.
  4. **Доброволецът** не получава възнаграждение за труда си. Доброволецът помага, защото избира да го направи по своя воля и безвъзмездно.
  5. Отговорите ще се различават.
  6. Отговорите ще се различават.
  7. Отговорите ще се различават.
  8. Компанията „**със стопанска цел**“ използва приходите си, за да генерира още пари.
  9. Организацията с „**с нестопанска цел**“ използва приходите си, за да продължи да функционира и да помага на повече хора.
  10. Отговорите ще се различават.